ai4bharat/Pralekha huggingface dataset:
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ദേശീയ ഭക്ഷ്യസുരക്ഷാ നിയമത്തില് ഭിന്നശേഷിക്കാരെ ഉള്പ്പെടുത്തണമെന്നാവശ്യപ്പെട്ട് ചീഫ് സെക്രട്ടറിമാര്ക്ക് ഭക്ഷ്യ-പൊതുവിതരണവകുപ്പ് സെക്രട്ടറിയുടെ കത്ത്
അര്ഹതയുള്ള എല്ലാ ഭിന്നശേഷിക്കാരെയും 2013 ലെ ദേശീയ ഭക്ഷ്യസുരക്ഷാ നിയമത്തിന്റെ പരിധിക്കു കീഴില് കൊണ്ടുവരണമെന്നാവശ്യപ്പെട്ട് സംസ്ഥാനങ്ങളിലെ/കേന്ദ്രഭരണ പ്രദേശങ്ങളിലെ ചീഫ് സെക്രട്ടറിമാര്ക്ക് കേന്ദ്ര ഉപഭോക്തൃകാര്യ- ഭക്ഷ്യ-പൊതുവിതരണ സെക്രട്ടറി കത്തയച്ചു. ഇക്കാര്യത്തില് നേരിട്ട് ഇടപെടാന് ചീഫ് സെക്രട്ടറിമാരോട് ആവശ്യപ്പെടുന്ന കത്തില് ഇതിനായി ബന്ധപ്പെട്ട എല്ലാ ഉദ്യോഗസ്ഥരോടും, പ്രത്യേകിച്ച് ജില്ലാ ഭരണാധികാരികളോട് ആവശ്യമായ നടപടികള് സ്വീകരിക്കാന് നിര്ദേശം നല്കണമെന്ന് വ്യക്തമാക്കിയിട്ടുണ്ട്.
ഇക്കാര്യം ആവശ്യപ്പെട്ട് ഈ മാസം 22നാണു സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും കത്തയച്ചത്. ഭിന്നശേഷി വിഭാഗത്തില് പെടുന്നവര്ക്ക് തങ്ങളുടെ ഭക്ഷ്യവിഹിതം ലഭിക്കുന്നുണ്ടെന്ന് ഉറപ്പാക്കാന് വേണ്ട നടപടികള് സ്വീകരിക്കാനും അവരില് യോഗ്യരായവരെ ഭക്ഷ്യസുരക്ഷാ ബില്ലിനു കീഴില് കൊണ്ടുവരാനും കത്ത് നിര്ദ്ദേശിക്കുന്നു. ഇവര്ക്ക് എന്.എഫ്.എസ്.എ, പിഎംജികെഎവൈ എന്നിവയ്ക്ക് കീഴില് ഭക്ഷ്യധാന്യങ്ങള് ലഭിക്കണമെന്ന് ഉറപ്പാക്കണമെന്നും കത്തില് ചൂണ്ടിക്കാട്ടുന്നു.
യോഗ്യതാടിസ്ഥാനത്തില് പുതിയ റേഷന് കാര്ഡുകള് നല്കിയും ഈ വിഭാഗത്തില് ഉള്പ്പെടുന്നവരെ പദ്ധതിക്ക് കീഴില് കൊണ്ടുവരാനും കത്തില് നിര്ദേശമുണ്ട്. ഭിന്നശേഷിക്കാര് സമൂഹത്തില് ഏറ്റവും പരിഗണന ലഭിക്കേണ്ട വിഭാഗമാണെന്നും ഭിന്നശേഷി എന്നത് അന്ത്യോദയ അന്നയോജന പദ്ധതിയില് ഉള്പ്പെടുത്താനുള്ള മാനദണ്ഡമാണെന്നും കത്ത് ആവര്ത്തിച്ച് വ്യക്തമാക്കുന്നു.
(
പ്രധാനമന്ത്രിയുടെ ഓഫീസ്
പ്രധാനമന്ത്രി വ്യവസായ പ്രമുഖരുമായി മുംബൈയില് ചര്ച്ച നടത്തി
പ്രധാനമന്ത്രി ശ്രീ. നരേന്ദ്ര മോദി മുംബൈയില് ഇന്ന് വ്യവസായ പ്രമുഖരുമായി ആശയ വിനിമയം നടത്തി. ഇന്ത്യന് സമ്പദ്ഘടനയുടെ വിവിധ മേഖലകളെ പ്രതിനിധീകരിച്ച് 41 വ്യവസായ പ്രമുഖര് കൂടിക്കാഴ്ചയില് സന്നിഹിതരായിരുന്നു.
കേന്ദ്ര ഗവണ്മെന്റ് കഴിഞ്ഞ നാല് വര്ഷത്തിനിടെ കൈക്കൊണ്ട നയ പരിഷ്ക്കാരങ്ങളും നടപടികളും രണ്ട് മണിക്കൂറിലേറെ നീണ്ട വിപുലമായ ചര്ച്ചയില് ഉള്പ്പെട്ടു. രാജ്യത്തെ സാമ്പത്തിക വളര്ച്ചയ്ക്കും വികസനത്തിനും വ്യവസായ മേഖലയുടെ സംഭാവനകളും ചര്ച്ചയ്ക്ക് വന്നു.
രാജ്യത്തെ ബിസിനസ്സ് അന്തരീക്ഷം മെച്ചപ്പെട്ടതിനെ വ്യവസായ രംഗത്ത് നിന്നുള്ള നിരവധി പ്രതിനിധികള് അഭിനന്ദിച്ചു. ഇന്ത്യയുടെ വളര്ച്ച സാധ്യതകളുടെ തിരിച്ചറിവിലേക്ക് ഇത് നയിക്കുമെന്ന് അവര് പറഞ്ഞു. പുതിയ ഇന്ത്യയെക്കുറിച്ചുള്ള പ്രധാനമന്ത്രിയുടെ കാഴ്ചപ്പാട് അവര് ശരി വച്ചു.
സ്റ്റാര്ട്ട് അപ്പ് സംരംഭകരുമായി താന് അടുത്തിടെ നടത്തിയ ചര്ച്ചകള് പ്രധാനമന്ത്രി പരാമര്ശിച്ചു. സകാരാത്മകമായ മനോഭാവവും 'ചെയ്യാന് കഴിയും' എന്ന വിശ്വാസവും രാജ്യത്ത് ഇപ്പോള് നിലവിലുണ്ടെന്ന് അദ്ദേഹം പറഞ്ഞു. കോര്പ്പറേറ്റ് മേഖലയോട് വലിയ തോതില് നിക്ഷേപം ഇറക്കാന്, പ്രത്യേകിച്ച് കാര്ഷിക മേഖലയില്, പ്രധാനമന്ത്രി ആഹ്വാനം ചെയ്തു.
ആഭ്യന്തര ഉത്പാദനം പ്രോത്സാഹിപ്പിക്കേണ്ടതിന്റെ ആവശ്യകത എടുത്തുപറഞ്ഞുകൊണ്ട്, രാജ്യരക്ഷാ ഉപകരണങ്ങള്, ഇലക്ട്രോണിക്സ്, മെഡിക്കല് ഉപകരണങ്ങള് എന്നീ രംഗങ്ങളില് ഉത്പാദനം വര്ദ്ധിപ്പിക്കേണ്ടതിന്റെ പ്രാധാന്യം അദ്ദേഹം വ്യക്തമാക്കി.
ഇന്ത്യന് സമ്പദ്ഘടനയെ ഉയര്ന്ന സഞ്ചാരപഥത്തിലേക്ക് നയിക്കുന്നതിന് കേന്ദ്ര ഗവണ്മെന്റ് കഴിഞ്ഞ നാല് വര്ഷത്തിനിടെ കൈക്കൊണ്ട നടപടികള് നേരത്തെ, ധനകാര്യ മന്ത്രി ശ്രീ. പിയൂഷ് ഗോയല് വിശദീകരിച്ചു. നയപരമായ മുന്കൈകള്, വികസനത്തിനുള്ള സമഗ്ര സമീപനം, നവീന ആശയങ്ങളോടും സാങ്കേതിക വിദ്യകളോടുമുള്ള ഉത്സാഹം എന്നിവ അദ്ദേഹം ചൂണ്ടിക്കാട്ടി.
ND MRD – 512
ആഭ്യന്തരകാര്യ മന്ത്രാലയം
ദുരന്തനിവാരണ, പ്രതിരോധശേഷി, ലഘൂകരണ മേഖലകളിലെ സഹകരണത്തിനുള്ള ഇന്ത്യയും ബംഗ്ലാദേശും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
കേന്ദ്ര ആഭ്യന്തരമന്ത്രാലയത്തിന്റെ ദേശീയ ദുരന്തനിവാരണ അതോറിറ്റിയും  ബംഗ്ലദേശി ൻറെ ഡിസാസ്റ്റര് മാനേജ്മെന്റ് ആന്റ് റിലീഫ് മന്ത്രാലയവും തമ്മില് ദുരന്തനിവാരണം, പ്രതിരോധം, ലഘൂകരണം എന്നീ മേഖലകളിലെ സഹകരണത്തിനായി 2021 മാര്ച്ചില് ഏര്പ്പെട്ട ധാരണാപത്രം പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം വിലയിരുത്തി.
ഗുണഫലങ്ങള്:
ഇന്ത്യയുടെയും ബംഗ്ലദേശിൻറെയും ദുരന്തനിവാരണ സംവിധാനങ്ങള് കൊണ്ട് പരസ്പരം ഗുണമുണ്ടാകുന്ന ഒരു സംവിധാനം സ്ഥാപിക്കുന്നതിന് ധാരണാപത്രം വ്യവസ്ഥ ചെയ്യുന്നു. ഇത് ദുരന്തനിവാരണമേഖലയിലെ തയാറെടുപ്പ്, പ്രതികരണം, ശേഷി വര്ദ്ധിപ്പിക്കല് എന്നീ മേഖലകള് ശക്തിപ്പെടുത്താന് സഹായിക്കും.
ധാരണാപത്രത്തിന്റെ പ്രധാന സവിശേഷതകള്:
1. ദുരിതാശ്വാസം, പ്രതിരോധം, പുനര്നിര്മ്മാണം, വീണ്ടെടുക്കല് എന്നീ മേഖലകളില് അതാത് പ്രദേശങ്ങളില് സംഭവിക്കുന്ന വലിയ തോതിലുള്ള ദുരന്തസമയത്ത്  ഓരോ കക്ഷികളുടെയും അഭ്യര്ത്ഥനപ്രകാരം പരസ്പരം വിപുലമായ പിന്തുണ വ്യാപിപ്പിക്കുക.
2. പ്രസക്തമായ വിവരങ്ങള്, വിദൂര സംവേദനാത്മക വിവരങ്ങള്, മറ്റ് ശാസ്ത്രീയ വിവരങ്ങള് എന്നിവ കൈമാറുകയും അനുഭവം/ വീണ്ടെടുക്കല്, ലഘൂകരണം, പ്രതിരോധശേഷി ഉറപ്പുവരുത്തുന്നതിനുള്ള ശേഷി വര്ദ്ധിപ്പിക്കല് തുടങ്ങിയവയിലെ ദുരന്ത പ്രതികരണത്തിന്റെ മികച്ച രീതികള് പങ്കിടുക.
3. പുരോഗമനമായ വിവരസാങ്കേതികവിദ്യ, മുന്കൂട്ടിയുള്ള മുന്നറിയിപ്പ് സംവിധാനങ്ങള്, വിദൂര സംവേദന-നാവിഗേഷന് സേവനങ്ങള്, ദുരന്ത തയ്യാറെടുപ്പ്, പ്രതിരോധം, ലഘൂകരണം എന്നിവയ്ക്കുള്ള വൈദഗ്ദ്ധ്യം, തത്സമയ വിവരങ്ങള് പങ്കിടല് എന്നിവയിലെ വൈദഗ്ധ്യത്തിലുള്ള സഹകരണം വിപുലീകരിക്കുക.
4. ദുരന്തനിവാരണ മേഖലയിലെ ഉദ്യോഗസ്ഥരുടെ പരിശീലനത്തെ പിന്തുണയ്ക്കുക.
5. ഇരു രാജ്യങ്ങളും തമ്മില് ഉഭയകക്ഷിപരമായി സംയുക്ത ദുരന്തനിവാരണ അഭ്യാസങ്ങള് നടത്തുക.
6. ദുരന്ത നിവാരണ സമൂഹങ്ങള് സൃഷ്ടിക്കുന്നതിനുള്ള മാനദണ്ഡങ്ങളും ഏറ്റവും പുതിയ സാങ്കേതികവിദ്യകളും ഉപകരണങ്ങളും പങ്കിടുക.
7. ദുരന്തനിവാരണ മേഖലയിലെ പ്രസിദ്ധീകരണങ്ങളും വസ്തുക്കളും പാഠപുസ്തകങ്ങളായും ദുരന്തനിവാരണ മേഖലയിലെ മാര്ഗ്ഗനിര്ദ്ദേശങ്ങളായും കൈമാറുകയും ദുരന്തനിവാരണ, അപകടം കുറയ്ക്കല്, വീണ്ടെടുക്കല് എന്നീ മേഖലകളില് സംയുക്ത ഗവേഷണ പ്രവര്ത്തനങ്ങളും നടത്താം.
വ്യോമയാന മന്ത്രാലയം
ഡ്രോണുകൾ ഉപയോഗിക്കാൻ കാർഷിക & കർഷക ക്ഷേമ മന്ത്രാലയത്തിന് അനുമതി
ന്യൂ ഡൽഹി , ഫെബ്രുവരി 19,2021
റിമോട്ട് സാങ്കേതികവിദ്യ ഉപയോഗിച്ച് നിയന്ത്രിക്കുന്ന വ്യോമ സംവിധാനം  ഉപയോഗിക്കാൻ കേന്ദ്ര കാർഷിക & കർഷക ക്ഷേമ മന്ത്രാലയത്തിന്, വ്യോമയാന മന്ത്രാലയവും, വ്യോമയാന ഡയറക്ടർ ജനറലും നിബന്ധനകളോട് കൂടിയ അനുമതി നൽകി.
പ്രധാനമന്ത്രി ഫസൽ ബീമാ പദ്ധതിയുടെ  ഭാഗമായി ഓരോ ഗ്രാമ പഞ്ചായത്തിലെയും വിളവെടുപ്പ് അവലോകനത്തിനായി രാജ്യത്തെ 100 ജില്ലകളിലെ കാർഷിക മേഖലകളിൽ ഡ്രോൺ ഉപയോഗിച്ച് റിമോട്ട് സെൻസിങ് മുഖേനെ വിവരശേഖരണം നടത്തുന്നതിനാണ് അനുമതി.
അനുമതിപത്രം പുറത്തിറക്കിയ തീയതിക്ക് ഒരു വർഷം വരെയോ, ഡിജിറ്റൽ സ്കൈ പ്ലാറ്റ്ഫോം പ്രവർത്തനസജ്ജമാകുന്നതോ വരെയാണ് ഇളവ് അനുവദിച്ചിട്ടുള്ളത്
എന്നാൽ ഇത് സംബന്ധിച്ച എല്ലാ നിയന്ത്രണങ്ങളും നിബന്ധനകളും പാലിച്ചാൽ മാത്രമേ ഇളവ് ലഭ്യമാകൂ. ഇതിൽ ഏതെങ്കിലും വീഴ്ചവരുത്തുന്ന സാഹചര്യത്തിൽ ഇളവ് പിൻവലിക്കുന്നതും, തുടർനടപടികൾ സ്വീകരിക്കുന്നതുമാണ്
ഇത് സംബന്ധിച്ച പൊതു നോട്ടീസിനായി ഇവിടെ ക്ലിക്ക് ചെയ്യുക .
https://static.pib.gov.in/WriteReadData/specificdocs/documents/2021/feb/doc202121901.pdf
IE/SKY
(Visitor Counter : 121
ആരോഗ്യ, കുടുംബക്ഷേമ മന്ത്രാലയം
പ്രതിദിന കോവിഡ് രോഗമുക്തി നിരക്കിൽ ഇന്ത്യക്ക് റെക്കോർഡ് വർധന.
കഴിഞ്ഞ 24 മണിക്കൂറിൽ ഒരു ലക്ഷത്തിലധികം പേർ രോഗമുക്തി നേടി.
പ്രതിദിന കോവിഡ് രോഗമുക്തി നിരക്കിൽ ഇന്ത്യയ്ക്ക് റെക്കോർഡ് വർധന. കഴിഞ്ഞ 24 മണിക്കൂറിൽ ഒരു ലക്ഷത്തിലധികം പേർപേർ രാജ്യത്ത് രോഗമുക്തി നേടി. പ്രതിദിന കോവിഡ് രോഗ മുക്തരുടെ എണ്ണത്തിൽ തുടർച്ചയായി നാല് ദിവസമായി വർധന രേഖപ്പെടുത്തുകയാണ്. ഇതോടെ രാജ്യത്തെ രോഗ മുക്തരുടെ എണ്ണം 45 ലക്ഷത്തോളം അടുത്തു. 80.86% ആണ് രോഗമുക്തി നിരക്ക്.
രോഗമുക്തി നേടിയവരിൽ 79 ശതമാനവും മഹാരാഷ്ട്ര, കർണാടക, ആന്ധ്രപ്രദേശ്, ഉത്തർപ്രദേശ്, തമിഴ്നാട്, ഒഡീഷ, ഡൽഹി, കേരളം, പശ്ചിമബംഗാൾ, പഞ്ചാബ് എന്നീ പത്ത് സംസ്ഥാനങ്ങളിൽ നിന്നാണ്. ഇന്നലെ രോഗമുക്തി നേടിയവരിൽ 32,000 ത്തോളം പേർ മഹാരാഷ്ട്രയിൽ നിന്നും പതിനായിരത്തിലധികം പേർ ആന്ധ്ര പ്രദേശിൽ നിന്നുമാണ്. ഇതോടെ കോവിഡ് രോഗമുക്തി നേടുന്നവരുടെ എണ്ണത്തിൽ ആഗോളതലത്തിൽ ഒന്നാമത് എന്ന നേട്ടം ഇന്ത്യ കരസ്ഥമാക്കി.
പരിശോധന, രോഗ സാധ്യതയുള്ളവരെ കണ്ടെത്തൽ, ചികിത്സ എന്നിങ്ങനെയുള്ള കേന്ദ്ര സർക്കാരിന്റെ തുടർച്ചയായ പ്രതിരോധ നടപടികളുടെ ഫലമായാണ് ഈ ഒരു നേട്ടം ഇന്ത്യയ്ക്ക് സ്വന്തമായത്. പുതിയ ആരോഗ്യ, ശാസ്ത്രീയ തെളിവുകൾക്കനുസരിച്ച് സർക്കാരിന്റെ ചികിത്സ പ്രോട്ടോകോളിൽ യഥാസമയം പരിഷ്കരണം വരുത്താറുണ്ട്.
റെംഡെസെവിര്, കോണ്വാലസെന്റ് പ്ലാസ്മ, ടോസിലിസുമാബ്, ഹൈഫ്ളോ ഓക്സിജന്, നോണ് ഇന്വാസീവ് വെന്റിലേഷന്, പ്രോണിങ് തുടങ്ങിയവ 'പരീക്ഷണ ചികിത്സാര്ഥം' ഇന്ത്യയില് ഉപയോഗിക്കുന്നുണ്ട്. നേരിയ രോഗ ലക്ഷണങ്ങളുള്ള വീടുകളില് കഴിയുന്നവരെ, നിരീക്ഷിക്കാനുള്ള മികച്ച സംവിധാനവും അത്യാവശ്യഘട്ടത്തില് രോഗികളെ ആശുപത്രികളിലേക്ക് മാറ്റുന്നതിനുള്ള ആംബുലന്സ് സേവനങ്ങളും കോവിഡ് പ്രതിരോധ പ്രവര്ത്തനങ്ങളെ ഫലപ്രദമാക്കുന്നു.
രാജ്യത്തെ കോവിഡ് ചികിത്സാ കേന്ദ്രങ്ങളിലെ ഡോക്ടര്മാര്ക്ക് വേണ്ട മാര്ഗ്ഗ നിര്ദ്ദേശങ്ങള് ന്യൂഡല്ഹി, എംയിസിലെ ഡോക്ടര്മാര് 'നാഷണല് ഇ-ഐസിയു' സംവിധാനത്തിലൂടെ നല്കി വരുന്നു. ചൊവ്വ, വെള്ളി ദിവസങ്ങളില് ആഴ്ചയില് രണ്ട് ദിവസം വീതം ഡോക്ടര്മാര്ക്ക് ഓണ്ലൈന് സെഷന് നടത്തി വരുന്നു. ഇതുവരെ രാജ്യത്തെ 28 സംസ്ഥാനങ്ങള്/ കേന്ദ്ര ഭരണ പ്രദേശങ്ങളിലെ 278 ആശുപത്രികളെ പങ്കെടുപ്പിച്ച് കൊണ്ട് ഇത്തരം 20, ഇ-ഐസിയു സെഷനുകള് നടത്തിക്കഴിഞ്ഞു. സംസ്ഥാനങ്ങള്ക്കും /കേന്ദ്ര ഭരണ പ്രദേശങ്ങള്ക്കും നല്കുന്ന സേവനങ്ങളെ കേന്ദ്രം നിരന്തരം വീക്ഷിച്ചു വരികയാണ്. ഡോക്ടര്മാരുടെ വിദഗ്ധ സംഘത്തെ പല സംസ്ഥാനങ്ങളിലും നിയോഗിച്ചിട്ടുണ്ട്. ഇത്, രോഗ വ്യാപനം തടയുന്നതിനും നിരീക്ഷണത്തിനും പരിശോധനയ്ക്കും മറ്റ് പ്രതിരോധ പ്രവര്ത്തനങ്ങള്ക്കും സംസ്ഥാനങ്ങളെ സഹായിക്കുന്നു. ആശുപത്രികളിലും ആരോഗ്യ കേന്ദ്രങ്ങളിലും മെഡിക്കല് ഓക്സിജന് ലഭ്യതയും കേന്ദ്രം നിരന്തരം നിരീക്ഷിച്ചു വരുന്നു. ഇത് രാജ്യത്തെ രോഗമുക്തി നിരക്ക് വര്ധിപ്പിക്കുകയും മരണ നിരക്ക് ക്രമാനുഗതമായി കുറയുന്നതിന്  കാരണമാവുകയും ചെയ്യുന്നു.
പ്രധാനമന്ത്രിയുടെ ഓഫീസ്
ബാലിയിൽ ജി-20 ഉച്ചകോടിക്കിടെ ജർമ്മൻ ചാൻസലറുമായി പ്രധാനമന്ത്രി കൂടിക്കാഴ്ച നടത്തി.
പ്രധാനമന്ത്രി ശ്രീ നരേന്ദ്ര മോദി ജർമ്മനിയുടെ ചാൻസലർ ഒലാഫ് ഷോൾസുമായി ഇന്ന് ബാലിയിൽ ജി-20 ഉച്ചകോടിക്കിടെ കൂടിക്കാഴ്ച നടത്തി.
ഈ വർഷം ഇരു നേതാക്കലും തമ്മിലുള്ള മൂന്നാമത്തെ കൂടിക്കാഴ്ചയായിരുന്നു ഇത്. ആറാമത് ഇന്ത്യ-ജർമ്മനി അന്തർ-ഗവൺമെൻറ് കൂടിയാലോചനകൾക്കായി 2022 മെയ് 2-ന് പ്രധാനമന്ത്രി ബെർലിൻ സന്ദർശിച്ച സമയത്താണ് മുൻ യോഗങ്ങൾ നടന്നത്. തുടർന്ന് ചാൻസലർ ഷോൾസിന്റെ ക്ഷണപ്രകാരം ജി 7 ഉച്ചകോടിയുടെ പങ്കാളി രാജ്യമെന്ന നിലയിൽ ജർമ്മനിയിലെ ഷ്ലോസ് എൽമാവുവിലേക്കുള്ള പ്രധാനമന്ത്രിയുടെ സന്ദർശന വേളയിലും.
അന്തർ-ഗവൺമെൻറ് കൂടിയാലോചനകൾ മുഖേന പ്രധാനമന്ത്രിയും ചാൻസലറും ചേർന്ന് ഹരിതവും സുസ്ഥിരവുമായ വികസനം സംബന്ധിച്ച പങ്കാളിത്തത്തിൽ ഒപ്പുവെച്ചതോടെ പുതിയ ഘട്ടത്തിലേക്ക് കടന്ന ഇന്ത്യയും ജർമ്മനിയും തമ്മിലുള്ള ഉഭയകക്ഷി സഹകരണത്തിന്റെ വിശാലമായ ശ്രേണിയെക്കുറിച്ച് നേതാക്കൾ ചർച്ച ചെയ്തു. വ്യാപാര, നിക്ഷേപ ബന്ധങ്ങൾ കൂടുതൽ കരുത്തുറ്റതാക്കാനും പ്രതിരോധം, സുരക്ഷ, കുടിയേറ്റം, മൊബിലിറ്റി, അടിസ്ഥാന സൗകര്യം എന്നീ മേഖലകളിൽ സഹകരണം കൂടുതൽ വർധിപ്പിക്കാനും അവർ സമ്മതിച്ചു.
ജി20, യുഎൻ എന്നിവയുൾപ്പെടെയുള്ള ബഹുരാഷ്ട്ര വേദികളിൽ സഹകരണവും ഏകോപനവും വർദ്ധിപ്പിക്കാനും ഇരു നേതാക്കളും തമ്മിൽ ധാരണയായി .
--ND--
(
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് ചരിത്ര സ്വര്ണം നേടിയ വനിതാ കബഡി ടീമിനെ പ്രധാനമന്ത്രി പ്രശംസിച്ചു
ഏഷ്യന് ഗെയിംസില് ചരിത്രപരമായ സ്വര്ണമെഡല് നേടിയ വനിതാ കബഡി ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''ഏഷ്യന് ഗെയിംസില് ഇന്ത്യക്ക് ഇതൊരു ചരിത്ര മുഹൂര്ത്തമാണ്. നമ്മുടെ വനിതാ കബഡി ടീം സ്വര്ണം കരസ്ഥമാക്കി! നമ്മുടെ വനിതാ അത്ലറ്റുകളുടെ അജയ്യമായ ഉത്സാഹത്തിന്റെ തെളിവാണ് ഈ വിജയം. ഈ വിജയത്തില് ഇന്ത്യ അഭിമാനിക്കുന്നു. ടീമിന് അഭിനന്ദനങ്ങള്. അവരുടെ ഭാവി ഉദ്യമങ്ങള്ക്ക് എന്റെ ആശംസകള്'' പ്രധാനമന്ത്രി എക്സില് പോസ്റ്റ് ചെയ്തു.
NS
(
പ്രധാനമന്ത്രിയുടെ ഓഫീസ്
ബരാബങ്കിയിലെ പൂർവാഞ്ചൽ എക്സ്പ്രസ് വേയിലുണ്ടായ വാഹനാപകടത്തിൽ പ്രധാനമന്ത്രി അനുശോചിച്ചു
ബരാബങ്കിയിലെ പൂർവാഞ്ചൽ എക്സ്പ്രസ്വേയിലുണ്ടായ വാഹനാപകടത്തിൽ മരിച്ചവരിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പരിക്കേറ്റവർ വേഗത്തിൽ സുഖം പ്രാപിക്കാൻ പ്രാർത്ഥിക്കുന്നതായും പ്രാദേശിക ഭരണകൂടം സാധ്യമായ എല്ലാ സഹായവും നൽകുന്നുണ്ടെന്നും അദ്ദേഹം പറഞ്ഞു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
ബാരാബങ്കിയിലെ പുർവാഞ്ചൽ എക്സ്പ്രസ് വേയിലുണ്ടായ അപകടം അങ്ങേയറ്റം ദുഃഖകരമാണ്. ഇതിൽ പ്രിയപ്പെട്ടവരും നഷ്ടപ്പെട്ടവരോട് ഞാൻ അനുശോചനം രേഖപ്പെടുത്തുന്നു. ഇതോടൊപ്പം പരിക്കേറ്റ മുഴുവൻ പേരും വേഗം സുഖം പ്രാപിക്കട്ടെ എന്ന് ആശംസിക്കുന്നു. സംസ്ഥാന ഗവണ്മെന്റിന്റെ മേൽനോട്ടത്തിൽ പ്രാദേശിക ഭരണകൂടം സാധ്യമായ എല്ലാ സഹായങ്ങളിൾ നൽകുന്നതിലും ഏർപ്പെട്ടിരിക്കുകയാണ്.
DS
-ND-
(
ആഭ്യന്തരകാര്യ മന്ത്രാലയം
ബോർഡർ ഇൻഫ്രാസ്ട്രക്ചർ & മാനേജ്മെന്റ് പദ്ധതി 2021-22 മുതൽ 2025-26 വരെ തുടരും
15-ാം ധനകാര്യ കമ്മീഷൻ കാലയളവിൽ, 2021-22 മുതൽ 2025-26 വരെ, 13,020 കോടി രൂപ ചെലവിൽ "ബോർഡർ ഇൻഫ്രാസ്ട്രക്ചർ ആൻഡ് മാനേജ്മെന്റ്"  എന്ന സെൻട്രൽ സെക്ടർ അംബ്രല്ല പദ്ധതി തുടരുന്നതിന് മോദി സർക്കാർ അംഗീകാരം നൽകി. അതിർത്തി മാനേജ്മെന്റ്, പോലീസിംഗ്, അതിർത്തി കാവൽ എന്നിവ മെച്ചപ്പെടുത്തുന്നതിനുള്ള അതിർത്തി അടിസ്ഥാന സൗകര്യങ്ങൾ ഈ തീരുമാനത്തിലൂടെ ശക്തിപ്പെടും.
ഇന്തോ-ചൈന, ഇന്തോ-നേപ്പാൾ, ഇന്തോ-ഭൂട്ടാൻ, ഇന്തോ-മ്യാൻമർ അതിർത്തികളിൽ, അതിർത്തി വേലി, അതിർത്തി ഫ്ലഡ് ലൈറ്റുകൾ, സാങ്കേതിക പരിഹാരങ്ങൾ, അതിർത്തി റോഡുകൾ, ബോർഡർ ഔട്ട്പോസ്റ്റുകൾ /കമ്പനി ഓപ്പറേറ്റിംഗ് ബേസുകൾ  തുടങ്ങിയ അടിസ്ഥാന സൗകര്യങ്ങൾ സൃഷ്ടിക്കാൻ BIM പദ്ധതി സഹായകമാകും.
ആഭ്യന്തരകാര്യ മന്ത്രാലയം
കൊവിഡ്19 വ്യാപനം തടയാനുള്ള 21 ദിന ലോക്ഡൗണ് കാലത്ത് ഗുണഭോക്താക്കൾക്ക് പിഎം-ജികെവൈ ആനുകൂല്യങ്ങളുടെ സുഗമമായ ലഭ്യത ഉറപ്പാക്കണം എന്ന് കേന്ദ്ര ആഭ്യന്തര മന്ത്രാലയം സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നിർദേശം നൽകി
കൊവിഡ് പ്രതിരോധ പ്രവര്ത്തനങ്ങളുടെ ഭാഗമായ ലോക്ഡൗണ് കാലയളവില് ബാങ്കുകള് മുഖേന പ്രധാനമന്ത്രി ഗരീബ് കല്യാണ് യോജന  ആനുകൂല്യങ്ങള് നൽകുന്നത് സംബന്ധിച്ച് ധന മന്ത്രാലയത്തിനു കീഴിലുള്ള സാമ്പത്തിക സേവന വിഭാഗം വിശദമായ മാര്ഗ്ഗനിര്ദേശം പുറപ്പെടുവിച്ചിട്ടുണ്ട്.
ഈ മാര്ഗ്ഗനിര്ദേശങ്ങളുടെ അടിസ്ഥാനത്തില് ഗുണഭോക്താക്കൾക്ക് പി എം-ജികെവൈ ആനുകൂല്യങ്ങള് നൽകുന്നത് അനായാസമാക്കാന് ആവശ്യമായ നടപടികളെടുക്കണം എന്ന് അഭ്യര്ത്ഥിച്ച് കേന്ദ്ര ആഭ്യന്തര മന്ത്രാലയ സെക്രട്ടറി ശ്രീ. അജയ് കുമാര് ഭല്ല സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കത്ത് എഴുതി. അതേസമയം, സാമൂഹിക അകലം പാലിക്കുന്നതു സംബന്ധിച്ച മാനദണ്ഡങ്ങള് ഇക്കാര്യത്തില് പാലിക്കുകയും ചെയ്യണം. സംസ്ഥാന ഗവണ്മെന്റുകളുടെയും കേന്ദ്രഭരണ പ്രദേശങ്ങളിലെയും ബന്ധപ്പെട്ട വകുപ്പുകള്ക്കും ജില്ലാ ഭരണകൂടങ്ങള്ക്കും ഫീല്ഡ് ഏജന്സികള്ക്കും ഈ മാര്ഗ്ഗനിര്ദേശങ്ങള് കര്ശനമായി നടപ്പാക്കുന്നതു സംബന്ധിച്ച് അറിയിപ്പു നല്കണം എന്നും കത്തില് നിര്ദേശിച്ചു.
പ്രധാനമന്ത്രിയുടെ ഓഫീസ്
ശിവഗിരി തീർത്ഥാടനത്തിന്റെ നവതിയുടെയും ബ്രഹ്മവിദ്യാലയത്തിന്റെ സുവർണജൂബിലിയുടെയും, ഒരു വർഷം നീണ്ടുനിൽക്കുന്ന സംയുക്ത ആഘോഷങ്ങളുടെ ഉദ്ഘാടന ചടങ്ങിൽ പ്രധാനമന്ത്രി പങ്കെടുക്കും
ശിവഗിരി തീർത്ഥാടനത്തിന്റെ നവതിയുടെയും ബ്രഹ്മവിദ്യാലയത്തിന്റെ സുവർണ ജൂബിലിയുടെയും സംയുക്ത ആഘോഷങ്ങളുടെ ഉദ്ഘാടന ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുക്കും നാളെ  ന് രാവിലെ 10:30 ന് 7, ലോക് കല്യാൺ മാർഗിൽ നടക്കുന്ന ചടങ്ങിൽ ഒരു വർഷം നീണ്ടുനിൽക്കുന്ന സംയുക്ത ആഘോഷങ്ങളുടെ ലോഗോ പ്രകാശനവും അദ്ദേഹം നിർവഹിക്കും. ശിവഗിരി തീർത്ഥാടനവും ബ്രഹ്മവിദ്യാലയവും ആരംഭിച്ചത് മഹാനായ സാമൂഹിക പരിഷ്കർത്താവ് ശ്രീനാരായണ ഗുരുവിന്റെ അനുഗ്രഹവും മാർഗനിർദേശവും കൊണ്ടാണ്.
--ND--
(
പ്രധാനമന്ത്രിയുടെ ഓഫീസ്
പ്രധാനമന്ത്രി ലതാ മങ്കേഷ്കറുമായുള്ള ഓർമ്മകൾ പങ്കുവെച്ചു
ലതാ മങ്കേഷ്കറുമായുള്ള ആശയവിനിമയത്തിന്റെ ഓർമ്മകളും നിമിഷങ്ങളും പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
മോദി ആർക്കൈവ്സിൽ നിന്നുള്ള ഒരു ട്വീറ്റ് ത്രെഡ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു:
“മനോഹരമായ ത്രെഡ്. ഒരുപാട് ഓർമ്മകൾ തിരികെ കൊണ്ടുവരുന്നു..."
ലത ദീദിക്കൊപ്പം ചായ കുടിക്കുന്ന മോദി.
2013ൽ, അന്തരിച്ച ദീനനാഥ് മങ്കേഷ്കറിനായി സമർപ്പിച്ച പൂനെയിലെ സൂപ്പർ സ്പെഷ്യാലിറ്റി ആശുപത്രി ഉദ്ഘാടനം ചെയ്യാൻ മോദിയെ ക്ഷണിച്ചു.
2013ൽ തന്നെ മോദിയെ കണ്ടപ്പോൾ മെലഡിയുടെ രാജ്ഞി പറഞ്ഞു - 'നരേന്ദ്ര ഭായിയെ പ്രധാനമന്ത്രിയായി കാണാൻ ഞാൻ ദൈവത്തോട് പ്രാർത്ഥിക്കുന്നു'.
ഷിപ്പിങ് മന്ത്രാലയം
തുറമുഖ, സമുദ്ര പര്യവേഷ മേഖലയ്ക്ക് ആവശ്യമായ ശേഷി വികസനത്തിനായുള്ള ധാരണാ പത്രം ഒപ്പിട്ടു
(സമുദ്ര പര്യവേഷണ മേഖല വലിയ തൊഴിൽ സാധ്യതകളാണ് തുറന്നിടുന്നത്. ഇത് ഉപയോഗപ്പെടുത്താനും, ഈ മേഖലയ്ക്ക് ആവശ്യമായ ശേഷികൾക്ക് അംഗീകാരം നൽകുന്നതും ലക്ഷ്യമിട്ട് ഷിപ്പിംഗ് മന്ത്രാലയവും നൈപുണ്യ വികസന-സംരംഭകത്വ മന്ത്രാലയവും തമ്മിൽ ധാരണാപത്രം ഒപ്പിട്ടു.
നൈപുണ്യ വികസന-സംരംഭകത്വ മന്ത്രാലയത്തിന്റെ ചുമതലയുള്ള കേന്ദ്ര മന്ത്രി ഡോ മഹേന്ദ്രനാഥ് പാണ്ഡേയുടെയും, ഷിപ്പിംഗ് സഹമന്ത്രിയും രാസവസ്തു-വള മന്ത്രിയുമായ ശ്രീ മന്സുഖ് മാണ്ഡവ്യയുടെയും സാന്നിധ്യത്തിൽ നടന്ന ചടങ്ങിൽ ഊർജ്ജ-വൈദ്യുതി പുനരുപയോഗ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ ആർ കെ സിംഗ്, മുതിർന്ന ഉദ്യോഗസ്ഥർ തുടങ്ങിയവർ പങ്കെടുത്തു.
തൊഴിലിനാവശ്യമായ ശേഷികൾ പകർന്നുകൊണ്ട്, ആഗോള നിലവാരത്തിലുള്ള ഒരു തൊഴിലാളി വിഭാഗത്തെ വളർത്തിയെടുക്കാൻ ഷിപ്പിങ് മന്ത്രാലയം സ്വീകരിക്കുന്ന നടപടികൾക്ക് ഡോ മഹേന്ദ്രനാഥ് പാണ്ഡെ അഭിനന്ദനം അറിയിച്ചു. കടലിലൂടെയുള്ള ചരക്കുനീക്കം ഒരു രാജ്യത്തിന്റെ സാമ്പത്തിക വികസനത്തിന് അത്യന്താപേക്ഷിതമാണെന്ന് അദ്ദേഹം അഭിപ്രായപ്പെട്ടു.
രാജ്യത്തിന്റെ തീരപ്രദേശങ്ങളിൽ ഉള്ള യുവാക്കൾക്ക് കൂടുതൽ തൊഴിലവസരങ്ങളും മെച്ചപ്പെട്ട ജീവിതവും നൽകാൻ ഈ പങ്കാളിത്തം കൊണ്ട് സാധിക്കുമെന്ന് ശ്രീ മൻസുഖ് മാണ്ഡവ്യ ചൂണ്ടിക്കാട്ടി. ഷിപ്പിങ് മന്ത്രാലയത്തിനു കീഴിലുള്ള സാഗർമാല പദ്ധതിയുടെ ഭാഗമായി തീരദേശ സമൂഹങ്ങളുടെ ശാക്തീകരണം ഉറപ്പാക്കാനുള്ള നടപടികൾക്ക് ഈ ധാരണാപത്രം ശക്തി പകരുമെന്ന് അദ്ദേഹം പ്രതീക്ഷ പ്രകടിപ്പിച്ചു. മെച്ചപ്പെട്ട ശേഷികൾ ഉള്ള ഒരു തൊഴിൽ സമൂഹത്തെ വളർത്തിയെടുക്കാനും, സാങ്കേതികവിദ്യാ പ്രധാനമായ ഭാവിയിൽ അവർക്ക് ശക്തി പകരാനും അതുവഴി സമുദ്ര മേഖലയുടെ വളർച്ച ത്വരിതപ്പെടുത്താനും തങ്ങൾ പ്രതിജ്ഞാബദ്ധമാണെന്നും അദ്ദേഹം ഉറപ്പ് നൽകി. പുതിയ നീക്കം, മെച്ചപ്പെട്ട ശേഷി കൈവരിച്ച ഇന്ത്യൻ യുവാക്കൾക്ക്, ഇന്ത്യക്കകത്തും അന്താരാഷ്ട്ര സമുദ്ര മേഖലകളിലും കൂടുതൽ അവസരങ്ങൾ തുറക്കുമെന്നും അദ്ദേഹം പ്രതീക്ഷ പ്രകടിപ്പിച്ചു.
പ്രധാനമന്ത്രിയുടെ ഓഫീസ്
ജാദുയി പിതാര കുട്ടികളുടെ മനസ്സിൽ പുതിയ ആവേശവും നിറവും നിറയ്ക്കാൻ പോകുന്നു: പ്രധാനമന്ത്രി
അടിസ്ഥാന വർഷങ്ങളിലെ പഠന-പാഠ്യ സാമഗ്രിയായ ജാദുയി പിതാര പുറത്തിറക്കിയതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാനിന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
“കളിയിലൂടെ പഠിക്കുന്നതിന്റെ വലിയ സന്തോഷം! ഈ ജാദുയി പിതാര കുട്ടികളുടെ മനസ്സിൽ ഒരു പുതിയ ചൈതന്യവും നിറവും നിറയ്ക്കാൻ പോകുന്നു.
--ND--
(
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിൽ 9 ലക്ഷത്തിലധികം പരിശോധനകൾ നടത്തിയതോടെ രാജ്യത്തെ കോവിഡ് പരിശോധനകളുടെ ആകെ എണ്ണം 3.9 കോടിയിലേക്ക്
രാജ്യത്ത് ആകെ കോവിഡ് പരിശോധനകളുടെ എണ്ണം ഇന്ന് 3.9 കോടിയോട് അടുത്തു. ഇന്നലെ 9,24,998 ലക്ഷം പരിശോധനകൾ നടത്തി. ഇതുവരെ 3,85,76,510 പരിശോധനകളാണ് നടത്തിയത്.
രാജ്യത്തെ കോവിഡ് രോഗമുക്തരുടെ എണ്ണം 25 ലക്ഷം പിന്നിട്ടു. കേന്ദ്ര-സംസ്ഥാന സർക്കാരുകളുടെ സംയോജിത പ്രതിരോധ പ്രവർത്തനങ്ങളുടെ ഫലമായി 25,23,771 പേരാണ് ഇതുവരെ രോഗമുക്തരായത്. കഴിഞ്ഞ 24 മണിക്കൂറിൽ 56,013 പേർക്ക് രോഗം ഭേദമായി. ഇതോടെ രോഗമുക്തി നിരക്ക് 76.24% ആയി.
നിലവിൽ 7,25,991 പേരാണ് ചികിത്സയിലുള്ളത്. ആകെ രോഗബാധിതരുടെ എണ്ണത്തിന്റെ 21.93 ശതമാനംപേർ മാത്രമാണ് നിലവിൽ ചികിത്സയിലുള്ളത്. മരണ നിരക്ക് കുറഞ്ഞു 1.83 ശതമാനമായി. പത്തു സംസ്ഥാനങ്ങൾ/കേന്ദ്ര ഭരണ പ്രദേശങ്ങളിൽ ദേശീയ ശരാശരിയെക്കാൾ ഉയർന്ന രോഗമുക്തി നിരക്കുണ്ട്. ഗവൺമെന്റ് മേഖലയിലെ 993 ഉം സ്വകാര്യമേഖലയിലെ 557ഉം ഉൾപ്പെടെ 1550 പരിശോധനാ കേന്ദ്രങ്ങൾ ആണ് നിലവിൽ രാജ്യത്തുള്ളത്.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
(
ഉപരാഷ്ട്രപതിയുടെ കാര്യാലയം
ഉപരാഷ്ട്രപതി ഈസ്റ്റര് ആശംസകള് നേര്ന്നു
ഉപരാഷ്ട്രപതി ശ്രീ എം വെങ്കയ്യ നായിഡു ഈസ്റ്റര് ദിനത്തലേന്ന് ഇന്ത്യന് ജനതയ്ക്ക് ആശംസകള് നേര്ന്നു.
(ആശംസാ സന്ദേശത്തിന്റെ പൂര്ണരൂപം ചുവടെ:
ഈസ്റ്ററിന്റെ ഈ പുണ്യ മുഹൂര്ത്തത്തില് നമ്മുടെ രാജ്യത്തെ മുഴുവന് ജനങ്ങള്ക്കും ഞാന് സ്നേഹോഷ്മളമായ ആശംസകള് നേരുന്നു.
കുരിശു മരണത്തിന്റെ മൂന്നാം നാള് യേശുക്രിസ്തു ഉയിര്ത്തെഴുന്നേറ്റതിന്റെ ആഘേഷമാണ് ഈസ്റ്റര്.
അത് വിശ്വാസത്തിന്റെയും പ്രതീക്ഷയുടെയും ഉയിര്ത്തെണീല്പ്പിന്റെ കഥയാണ്. അന്ധകാരത്തിനു മേല് പ്രകാശവും തിന്മയുടെ മേല് നന്മയും വിജയം വരിക്കും എന്നതിന്റെ ഓര്മ്മപ്പെടുത്തലാണ്.
ലോകം മുഴുവന് ഇന്നു കൊറോണ വൈറസ് വ്യാപനം എന്ന ഘോര വെല്ലുവിളിയെ അതിജീവിക്കുന്നതിന് ക്ലേശിക്കുകയാണ്. ഈ അവസരത്തില് ഈസ്റ്ററിന്റെ ചൈതന്യം നമ്മുടെ ജീവിതത്തില് പ്രതീക്ഷയും പ്രത്യാശയം നിറയ്ക്കട്ടെ. സ്വഭവനങ്ങളില് പ്രിയപ്പെട്ടവരോടൊത്ത് ഈസ്റ്റര് ആഘോഷിക്കുമ്പോള് കോവിഡ് 19 ന് എതിരെയുള്ള ഈ പോരാട്ടത്തില് നമ്മുടെ രാഷ്ട്രവും ലോകവും വിജയം നേടട്ടെ എന്നു നമുക്കു പ്രാര്ത്ഥിക്കാം.
ഈ പ്രതിസന്ധിയെ അതിജീവിക്കുന്നതിന് വിശ്രമമില്ലാതെ ജോലി ചെയ്ത് നമ്മെ സഹായിച്ച എല്ലാവരെയും പ്രത്യേകിച്ച് ആരോഗ്യ മേഖലയിലെ പ്രവര്ത്തകരെയും നമുക്ക് കൃതജ്ഞതാപൂര്വം അനുസ്മരിക്കാം.
ഈസ്റ്റര് നമ്മുടെ ജീവിതത്തില് സമാധാനവും ഐക്യവും പ്രദാനം ചെയ്യട്ടെ. അതു നമ്മെ കൂടുതല് ദയയും അനുകമ്പയും നിറഞ്ഞവരും അചഞ്ചലരും ഉത്പതിഷ്ണുക്കളും ആക്കി തീര്ക്കട്ടെ.
പ്രധാനമന്ത്രിയുടെ ഓഫീസ്
ഈ മാസം 26 ലെ മൻ കി ബാത്തിനുള്ള ആശയങ്ങൾ പങ്കുവെക്കാൻ പ്രധാനമന്ത്രി പൗരന്മാരെ ക്ഷണിച്ചു
2021 സെപ്റ്റംബർ 26 ഞായറാഴ്ചത്തെ മൻ കി ബാത്തിന്റെ 81 -ാം എപ്പിസോഡിനായി തങ്ങളുടെ ആശയങ്ങൾ പങ്കുവെക്കാൻ പ്രധാനമന്ത്രി ശ്രീ നരേന്ദ്ര മോദി പൗരന്മാരെ ക്ഷണിച്ചു . മൻ കി ബാത്തിനുള്ള ആശയങ്ങൾ നമോ ആപ്പ്, മൈഗോവ് എന്നിവയിൽ പങ്കിടാം അല്ലെങ്കിൽ നിങ്ങളുടെ സന്ദേശം 1800-11-7800 ൽ റെക്കോർഡ് ചെയ്യാം
ഒരു ട്വീറ്റിൽ പ്രധാനമന്ത്രി പറഞ്ഞു;
" മൻ കി ബാത്തിലേയ്ക് നിരവധി രസകരമായ ഇൻപുട്ടുകൾ ലഭിച്ചു കൊണ്ടേയിരിക്കുന്നു. 26-ന് നടക്കുന്ന ഈ മാസത്തെ മൻ കി ബാത്തിലേയ്ക്കായി നിങ്ങളുടെ ഉൾക്കാഴ്ചകൾ നമോ ആപ്പ്, മൈഗോവ് എന്നിവയിൽ പങ്കിടുക അല്ലെങ്കിൽ 1800-11-7800-ൽ നിങ്ങളുടെ സന്ദേശം റെക്കോർഡ് ചെയ്യുക.
(
ഖനി മന്ത്രാലയം
ഹൈദരാബാദിൽ ഖനി വകുപ്പ് മന്ത്രിമാരുടെ ദ്വിദിന ദേശീയ സമ്മേളനം
കൽക്കരി മന്ത്രാലയവും ഖനി മന്ത്രാലയവും 2022 സെപ്റ്റംബർ 9, 10 തീയതികളിൽ ഹൈദരാബാദിൽ ഖനി മന്ത്രിമാരുടെ ദ്വിദിന ദേശീയ സമ്മേളനം സംഘടിപ്പിക്കും. രാജ്യത്തെ ധാതു പര്യവേക്ഷണം കൂടുതൽ പ്രോത്സാഹിപ്പിക്കുന്നതിനും ഖനന മേഖലയിൽ കേന്ദ്രം കൊണ്ടുവന്ന നയങ്ങളുടെ ഫലപ്രാപ്തി വിശകലനം ചെയ്യുന്നതിനുമായാണ് സമ്മേളനം സംഘടിപ്പിച്ചിരിക്കുന്നത്.
കേന്ദ്ര കൽക്കരി, ഖനി മന്ത്രി ശ്രീ പ്രഹ്ലാദ് ജോഷി, സഹമന്ത്രി ശ്രീ റാവസാഹേബ് പാട്ടീൽ ദാൻവെ, കൽക്കരി, ഖനി മന്ത്രാലയങ്ങളിലെ സെക്രട്ടറിമാർ, വിവിധ സംസ്ഥാനങ്ങളിൽ നിന്നുള്ള മന്ത്രിമാർ, പ്രിൻസിപ്പൽ സെക്രട്ടറിമാർ , ഡിജിഎം/ഡിഎംജി-മാർ, മറ്റ് മുതിർന്ന ഉദ്യോഗസ്ഥർ എന്നിവർ സമ്മേളനത്തിൽ പങ്കെടുക്കും.
ധാതുമേഖലയിൽ സംസ്ഥാന ഗവൺമെൻറ്റുകൾ നേരിടുന്ന പരിമിതികൾ ഉന്നയിക്കുന്നതിനും ഖനി മന്ത്രാലയവും വിവിധ സംസ്ഥാന ഗവൺമെന്റ്കളും തമ്മിലുള്ള ബന്ധം ശക്തിപ്പെടുത്തുന്നതിനുമുള്ള ഫലപ്രദമായ വേദിയാകും സമ്മേളനം.
കേന്ദ്ര ഗവൺമെന്റ് ഖനനമേഖലയിൽ നടത്തിയ ശ്രമങ്ങളെക്കുറിച്ചും, സംസ്ഥാന ഗവൺമെന്റ്കൾ നാഷണൽ മിനറൽ എക്സ്പ്ലോറേഷൻ ട്രസ്റ്റ്  ഫണ്ട് ഫലപ്രദമായി വിനിയോഗിക്കുന്നതിനെക്കുറിച്ചും സമ്മേളനത്തിൽ ചർച്ച ചെയ്യും. സംസ്ഥാന ഗവൺമെന്റ്കളുടെ അവതരണങ്ങൾ, സംസ്ഥാന ഗവൺമെന്റ്കളുടെ ലേല നടപടികളുടെ തൽസ്ഥിതി അവതരിപ്പിക്കൽ, വിജ്ഞാപനം ചെയ്ത സ്വകാര്യ പര്യവേക്ഷണ ഏജൻസികളുമായുള്ള  ആശയവിനിമയം എന്നിവ സമ്മേളനത്തിന്റെ പ്രത്യേകതകളാണ്.
സമ്മേളനത്തിന്റെ രണ്ടാം ദിവസം കൽക്കരി മന്ത്രാലയം, കൽക്കരി മേഖലയിലെ പരിഷ്കാരങ്ങളും അവയുടെ സ്വാധീനവും കൽക്കരി ഖനന പദ്ധതികൾക്കായുള്ള ഭൂമി ഏറ്റെടുക്കൽ, കൽക്കരി ചരക്ക് നീക്കം എന്നിവയിലെ സമീപനങ്ങൾ പ്രദർശിപ്പിക്കും. ഇതിനകം അനുവദിച്ച കൽക്കരി ഖനികളുടെ പ്രവർത്തനക്ഷമതയും അവയുടെ തൽസ്ഥിതിയും മറ്റൊരു ചർച്ചാ വിഷയമായിരിക്കും.
വാണിജ്യ വ്യവസായ മന്ത്രാലയം
കേന്ദ്ര വാണിജ്യ മന്ത്രാലയത്തില് ഡയറക്ടര് ജനറല് ഓഫ് ട്രേഡ് റെമഡീസ് രൂപീകരിച്ചുകൊണ്ട് വിജ്ഞാപനം ഇറങ്ങി
കേന്ദ്ര വാണിജ്യ മന്ത്രാലയത്തില്ഡയറക്ടര് ജനറല് ഓഫ് ട്രേഡ് റെമഡീസ്  രൂപീകരിച്ചുകൊണ്ട് വിജ്ഞാപനം പുറപ്പെടുവിച്ചു. ആന്റി ഡംപിംഗ്, തുല്യ തീരുവകള്, പരിരക്ഷാ നടപടികള് എന്നിവയ്ക്ക് ഭരണാധികാരമുള്ള ദേശീയ അപ്പക്സ് അതോറിറ്റിയായിരിക്കും ഡി.ജി.റ്റി. ആര്. നിലവിലെ ഡയറക്റ്ററേറ്റ് ജനറല് ഓഫ് ആന്റി ഡംപിംഗ് ആന് അലൈഡ് ഡ്യൂട്ടീസ് , ഡയറക്ടര് ജനറല് ഓഫ് സേഫ്ഗാര്ഡ്സ് എന്നിവ സംയോജിപ്പിച്ച് ഒറ്റ ഡയറക്ടറേറ്റാക്കി മാറ്റും. നമ്മുടെ ആഭ്യന്തര വ്യവസായങ്ങളിലും, കയറ്റുമതിക്കാരുടെമേലും മറ്റ് രാജ്യങ്ങള് നടത്തുന്ന വര്ദ്ധിച്ച പരിശോധനകള് കൈകാര്യം ചെയ്യുന്നതിനുള്ള വ്യാപാര പ്രതിരോധ പിന്തുണകൂടിയായിരിക്കും ഈ സംവിധാനം. കഴിഞ്ഞ മൂന്ന് വര്ഷങ്ങള്ക്കിടെ, ന്യായരഹിത വ്യാപാരങ്ങളുമായി ബന്ധപ്പെട്ടും ആഭ്യന്തര വ്യവസായത്തിന് തുല്യ അവസരവും പ്രദാനം ചെയ്യുന്നതിനുമായിഇന്ത്യ 130 ലധികം വ്യവഹാരങ്ങള്ക്ക് തുടക്കമിട്ടിട്ടുണ്ട്.
1997 മുതല് നിലവിലുള്ള ആശയമായ ഡി.ജി.റ്റി.ആര്. യാഥാര്ത്ഥ്യമായതില് കേന്ദ്ര വാണിജ്യ വ്യവസായ മന്ത്രി ശ്രീ. സുരേഷ് പ്രഭു സംതൃപ്തി രേഖപ്പെടുത്തി.
(ND/MRD